MAJOR เปิดประสบการณ์ความสนุกใหม่กับ “CINEMA IN THE CITY”
MAJOR เปิดประสบการณ์ความสนุกใหม่กับ “CINEMA IN THE CITY”
25 ก.พ. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR  เปิดประสบการณ์ความสนุกใหม่กับ “CINEMA IN THE CITY” ครั้งแรกในรูปแบบ Outdoor Cinema ด้วยการเปลี่ยนลานกลางแจ้งของ เมเจอร์ ซีนีเพล็กซ์ รัชโยธิน เป็นลานดูหนัง พร้อมให้สัมผัสบรรยากาศการดูหนังที่แปลกและแตกต่าง ผ่านการฉายภาพยนตร์บนจอ LED ขนาดยักษ์ที่ให้ความคมชัดระดับ 4K เปิดให้…ดูฟรี!! 14 วัน แบบเต็มอิ่ม ตั้งแต่วันที่ 25 กุมภาพันธ์-10 มีนาคม 2564 ณ ลานกลางแจ้ง เมเจอร์ ซีนีเพล็กซ์ รัชโยธิน วันละ 1 รอบ รอบเวลา 18.00 น. มีภาพยนตร์ให้ชมฟรีถึง 14 เรื่อง ดังนี้ Hellboy, Angel Has Fallen, Atomic blonde, The Gentlemen, As it was, I Tonya, The Nice Guys, Kidnap, ไบค์แมน 2, แสงกระสือ, คืนยุติธรรม, ขุนแผน, ดิว และ สุดเขตเสลดเป็ด พร้อมบูธบริการป๊อปคอร์น อาหาร เครื่องดื่ม และบูทกิจกรรมให้ร่วมสนุกมากมาย ติดตามรายละเอียดและการรับบัตรเข้าชมฟรี! ได้ที่หน้างาน และทาง Facebook Major Group ได้ตั้งแต่วันที่ 23 กุมภาพันธ์นี้